**ΔΙΕΘΝΕΣ ΘΕΡΙΝΟ ΠΑΝΕΠΙΣΤΗΜΙΟ**

**«ΕΛΛΗΝΙΚΗ ΓΛΩΣΣΑ, ΠΟΛΙΤΙΣΜΟΣ ΚΑΙ ΜΜΕ»**

**ΔΙΑΔΙΚΤΥΑΚΟΣ ΟΜΙΛΟΣ ΑΠΟΦΟΙΤΩΝ**

**ΕΡΓΑΣΤΗΡΙΟ ΜΕΛΕΤΗΣ ΚΟΙΝΩΝΙΚΩΝ ΘΕΜΑΤΩΝ, Μ.Μ.Ε. & ΕΚΠΑΙΔΕΥΣΗΣ Π.Τ.Ν. ΠΑΝΕΠΙΣΤΗΜΙΟΥ ΙΩΑΝΝΙΝΩΝ**

**6ο ΜΙΚΡΟ ΘΕΡΙΝΟ**

**ΓλῶσσAI και Τεχνητή Νοημοσύνη**

**\*Αργυρόκαστρο, 25-28 Αυγούστου 2025**

**\*Σε συνεργασία με το Πανεπιστήμιο Eqrem Cabej του Αργυροκάστρου**

**Τμήμα Ελληνικής Γλώσσας, Λογοτεχνίας και Ελληνικού Πολιτισμού**

Ο Διαδικτυακός Όμιλος Αποφοίτων του Διεθνούς Θερινού Πανεπιστημίου «Ελληνική γλώσσα, Πολιτισμός και Μ.Μ.Ε» σε συνεργασία με το Πανεπιστήμιο EqremCabej και το Τμήμα Ελληνικής Γλώσσας, Λογοτεχνίας και Ελληνικού Πολιτισμού οργανώνει το «6ο Μικρό Θερινό», στο Αργυρόκαστρο, 25-28 Αυγούστου 2025.

Η δράση τελεί υπό την αιγίδα του Διεθνούς Θερινού Πανεπιστημίου «Ελληνική Γλώσσα, Πολιτισμός και ΜΜΕ» και του Εργαστηρίου Μελέτης Κοινωνικών Θεμάτων, Μ.Μ.Ε. και Εκπαίδευσης του Παιδαγωγικού Τμήματος Νηπιαγωγών της Σχολής Επιστημών Αγωγής του Πανεπιστημίου Ιωαννίνων. Έχει την υποστήριξη της Study in Greece και φέρει τον ειδικότερο τίτλο:

**Γλῶσσ AI και Τεχνητή Νοημοσύνη**

Ενδεικτικά, οι θεματικές στις οποίες θα επικεντρωθεί το πρόγραμμα είναι οι εξής:

* Ηθικά Ζητήματα και Δεοντολογία στην χρήση του ΑΙ
* Γλωσσικά Συστήματα : Χρήση και Αξιοποίηση
* Ψηφιακός Γραμματισμός
* Ψηφιακές και Έξυπνες Τεχνολογίες: Εφαρμογές, Δυναμική και Εργαλεία
* Τεχνητή νοημοσύνη και τέχνες : Συγκλίσεις και Αποκλίσεις
* ΑΙ και Δημοσιογραφία
* Η επικοινωνία και η επικοινωνιακή προσέγγιση στην εποχή της τεχνολογικής έξαρσης

Η δράση προσφέρεται δωρεάν και το πλήρες πρόγραμμά της θα ανακοινωθεί μέσα στους επόμενους μήνες στην ιστοσελίδα του Διεθνούς Θερινού Πανεπιστημίου *[summerschool.ac.uoi.gr](file:///C:\\Users\\nikolaosmathioudakis\\Dropbox\\2022_ΤΡΙΤΟ%20ΜΙΚΡΟ%20ΘΕΡΙΝΟ_Webinar\\summerschool.ac.uoi.gr)* και στην επίσημη σελίδα του Διαδικτυακού Ομίλου Αποφοίτων του Διεθνούς Θερινού Πανεπιστημίου *[https://www.omilosapofoiton.gr/](https://www.omilosapofoiton.gr/%20)* & *<https://www.facebook.com/OmilosApofoiton>*.

Με την παρουσία και τη συμμετοχή τους θα τιμήσουν το πρόγραμμα διακεκριμένοι πανεπιστημιακοί, δημοσιογράφοι, πολιτικοί και καλλιτέχνες. Την ευθύνη της διαμόρφωσης του προγράμματος έχει η επιτροπή του Ομίλου Αποφοίτων του Διεθνούς Πανεπιστημίου με την επιστημονική επίβλεψη της κ. Νικολέττας Τσιτσανούδη – Μαλλίδη, Ιδρύτριας και Επιστημονικής Υπεύθυνης του Διεθνούς Θερινού Πανεπιστημίου, Καθηγήτριας Γλωσσολογίας και Ελληνικής Γλώσσας του Παιδαγωγικού Τμήματος Νηπιαγωγών του Πανεπιστημίου Ιωαννίνων και Κοσμήτορος της Σχολής Επιστημών Αγωγής.

**ΕΓΓΡΑΦΕΣ**

Το πρόγραμμα απευθύνεται σε προπτυχιακούς και μεταπτυχιακούς φοιτητές, διδάκτορες, εκπαιδευτικούς, ενώ δέχεται και ένα ποσοστό επαγγελματιών που έχουν αντίστοιχα ενδιαφέροντα στο πλαίσιο της δια βίου μάθησης. Προσφέρει πιστοποιητικά αναγνώρισης συμμετοχής και εκπαιδευτικό υλικό στους συμμετέχοντες. Επιπλέον, περιλαμβάνει παράλληλες πολιτιστικές δραστηριότητες.

**Οι ενδιαφερόμενοι\ες να παρουσιάσουν ομιλία, παρακαλούνται να στείλουν την πρόταση της εισήγησής τους στα Ελληνικά ή Αγγλικά [τίτλος, περίληψη έως 200 λέξεις] και την ιδιότητά τους έως και τις 04\05\2025.**

**Οι ενδιαφερόμενοι\ες να παρακολουθήσουν το πρόγραμμα, παρακαλούνται να απευθύνουν στην Οργανωτική Επιτροπή αίτημα συμμετοχής.**

**Οι εγγραφές ξεκινούν την Παρασκευή 28 Φεβρουαρίου 2025 και λήγουν την Κυριακή 4 Μαΐου 2025.**

**Για περισσότερες πληροφορίες και υποβολή αιτήσεων για εγγραφές,** μπορείτε να αποστείλετε email στο [omilosapofoiton@gmail.com](mailto:omilosapofoiton@gmail.com)